■עלון ‎ ונתניהו ‎ נגד ‎ הדמוקרטיה‎ 


ראש ‎ הממשלה ‎ נתניהו ‎ הודיע, ‎ כי ‎ דבריו ‎ של ‎ השר ‎ ■עלון ‎ "אינם ‎ מקובלים".‎ 
בפועל, ‎ יעלון ‎ מפזר ‎ דברי ‎ רעל ‎ ונתניהו ‎ מעביר ‎ חוקים ‎ ותקציבים.‎ 


בכנס ‎ של ‎ הארגון ‎ הימני ‎ הקיצוני ‎ "מנהיגות ‎ יהודית"‎ 
בראשות ‎ משה ‎ פייגלין, ‎ שנערך ‎ בשבוע ‎ שעבר, ‎ השמיע ‎ משה‎ 
יעלון, ‎ השר ‎ לעניינים ‎ אסטרטגיים ‎ בממשלת ‎ נתניהו,‎ 
התבטאויות ‎ פאשיסטיות. ‎ לפי ‎ מיטב ‎ המסורת ‎ הפאשיסטית,‎ 
יעלון ‎ חיפש ‎ ומצא ‎ דימוי ‎ מעורר ‎ דחייה ‎ מעולם ‎ החי, ‎ וכינה ‎ את‎ 
שלום ‎ עכשיו ‎ ואת ‎ "האליטות" ‎ (סכינוי ‎ לאקדמיה ‎ ולמערכת‎ 
המשפט) ‎ בתואר ‎ "וירוס".‎ 

התבטאותו ‎ המתלהמת ‎ של ‎ יעלון ‎ הצטרפה ‎ לביקורו ‎ באותו‎ 
שבוע ‎ באתר ‎ ההתנחלות ‎ ההרוסה ‎ חומש, ‎ שם ‎ הוא ‎ קרא‎ 
לבנותה ‎ מחדש. ‎ יעלון ‎ גם ‎ הכריז ‎ לאחרונה, ‎ כי ‎ כל ‎ ההתנחלויות‎ 
והמאחזים ‎ הם ‎ חוקיים, ‎ וקרא ‎ לשר ‎ הביטחון ‎ ולפרקליטות‎ 
להודיע ‎ לבג״ץ, ‎ כי ‎ אין ‎ כוונה ‎ לפנות ‎ אפילו ‎ מאחז ‎ אחד. ‎ יעלון‎ 
הוסיף, ‎ כי ‎ יהודי ‎ רשאי ‎ לבנות ‎ בכל ‎ מקום ‎ בגדה ‎ המערבית,‎ 
ואינו ‎ זקוק ‎ לאישורים.‎ 

לכאורה, ‎ אין ‎ חדש ‎ תחת ‎ השמש, ‎ בעת ‎ שכיהן ‎ כאלוף ‎ פיקוד‎ 
המרכז ‎ וכרמטכ״ל, ‎ נתן ‎ יעלון ‎ גיבוי ‎ מלא ‎ למתנחלים‎ 
ולפעולות ‎ להרחבת ‎ ההתנחלויות ‎ באמצעות ‎ מה ‎ שמכונה‎ 
"מאחזים". ‎ הוא ‎ גם ‎ הספיק, ‎ בין ‎ כהונתו ‎ כרמטכ״ל ‎ לכהונתו‎ 
כשר, ‎ לפרסם ‎ ספר ‎ בשם ‎ "דרך ‎ ארוכה ‎ קצרה", ‎ שבו ‎ הוא ‎ שוטח‎ 
את ‎ משנתו ‎ הימנית-סיפוחיסטית ‎ נגד ‎ כל ‎ נסיגה ‎ מהשטחים‎ 
הכבושים ‎ ונגד ‎ כל ‎ מהלך ‎ מדיני ‎ עם ‎ הפלסטינים. ‎ וכמו ‎ כל‎ 
דמגוג ‎ פשיסטי, ‎ גם ‎ יעלון ‎ יצא ‎ בספרו ‎ נגד ‎ השחיתות ‎ ונגד‎ 
החיבור ‎ של ‎ הון ‎ ושלטון.‎ 

ובכל ‎ זאת ‎ יש ‎ חדש: ‎ יעלון, ‎ המשמיע ‎ התבטאויות ‎ ימניות‎ 
קיצוניות ‎ נגד ‎ השלום ‎ ונגד ‎ הדמוקרטיה, ‎ הוא ‎ שר ‎ בכיר‎ 
בממשלה, ‎ מקורבו ‎ של ‎ ראש ‎ הממשלה ‎ נתניהו, ‎ וחבר ‎ בפורום‎ 
המדיני-ביטחוני ‎ המצומצם, ‎ "פורום ‎ השישיה". ‎ יעלון ‎ היום‎ 
הוא ‎ מנהיג ‎ בממסד ‎ הפוליטי, ‎ אשר ‎ מאותת ‎ בבירור ‎ על ‎ כוונתו‎ 
להשתלט ‎ על ‎ הליכוד ‎ ולהגיע ‎ למשרת ‎ ראש ‎ הממשלה, ‎ כדי‎ 
לנהל ‎ את ‎ המדינה ‎ ברוח ‎ הפייגלינים ‎ והמתנחלים ‎ לעבר ‎ עימותי‎ 
דמים ‎ נוספים.‎ 

דבריו ‎ של ‎ יעלון ‎ אינם ‎ נאמרים ‎ בחלל ‎ ריק. ‎ אף ‎ שהשמיע ‎ מין‎ 
הסתייגות ‎ מדברי ‎ יעלון, ‎ ראש ‎ הממשלה ‎ נתניהו ‎ לא ‎ נקט ‎ כלפיו‎ 
שום ‎ צעד ‎ של ‎ ענישה ‎ בגין ‎ התבטאויותיו ‎ הפשיסטיות.‎ 


התנהגות ‎ זו ‎ של ‎ נתניהו ‎ אינה ‎ אמורה ‎ להפתיע. ‎ כראש‎ 
ממשלה, ‎ נאלץ ‎ נתניהו ‎ לעטות ‎ בגד ‎ של ‎ מתינות ‎ מדינית,‎ 
להענות ‎ לתביעה ‎ של ‎ אובאמה ‎ ולהביע ‎ תמיכה ‎ (רפה, ‎ אומנם)‎ 
ברעיון ‎ של ‎ שתי ‎ מדינות. ‎ אך ‎ בפועל, ‎ נתניהו ‎ מבצע ‎ מדי ‎ יום‎ 
את ‎ המדיניות ‎ שמתווה ‎ יעלון‎ : 

נתניהו ‎ אינו ‎ מוריד ‎ התנחלויות ‎ המכונות ‎ "מאחזים ‎ בלתי-‎ 
חוקיים", ‎ ואותם ‎ צריפים ‎ שהצבא ‎ הורס ‎ פה ‎ ושם, ‎ נבנים ‎ מייד‎ 
מחדש ‎ מתחת ‎ לאפו ‎ של ‎ אותו ‎ צבא.‎ 

נתניהו ‎ וברק ‎ ממשיכים ‎ במדיניות ‎ של ‎ הרחבת ‎ ההתנחלויות‎ 
בתירוץ ‎ של ‎ "השלמת ‎ פרויקטים ‎ קיימים".‎ 

נתניהו ‎ מאפשר ‎ בניית ‎ התנחלויות ‎ חדשות ‎ במזרח-ירושלים‎ 
(בראס ‎ אל ‎ עמוד ‎ ובסילואן), ‎ בלבה ‎ של ‎ האוכלוסייה‎ 
הפלסטינית.‎ 

נתניהו ‎ העביר ‎ בכנסת ‎ שורה ‎ של ‎ חוקים ‎ אנטי-דמוקרטיים‎ 
וגזעניים, ‎ וביניהם ‎ -  "חוק ‎ האזרחות" ‎ ו״חוק ‎ מופז".‎ 

נתניהו ‎ העביר ‎ בכנסת ‎ תקציב ‎ מדינה ‎ לשנתיים, ‎ שבמסגרתו‎ 
הוגדל ‎ התקציב ‎ הצבאי ‎ והוטלו ‎ מסים ‎ נוספים ‎ על ‎ העובדים.‎ 

קיימת, ‎ אפוא, ‎ חלוקת ‎ עבודה ‎ בין ‎ נתניהו ‎ ליעלון: ‎ הראשון‎ 
מבצע ‎ מדיניות ‎ ימנית ‎ קיצונית, ‎ ואילו ‎ השני ‎ "מחנך" ‎ את‎ 
הציבור ‎ ברוח ‎ השקפת ‎ העולם ‎ הגזענית, ‎ הקובעת, ‎ כי ‎ הסכסוך‎ 
הישראלי-פלסטיני ‎ אינו ‎ פתיר, ‎ וכי ‎ השלום ‎ הוא ‎ רק ‎ אשליה‎ 
מסוכנת.‎ 

ממשלת ‎ נתניהו־יעלון, ‎ עם ‎ ברק ‎ וליברמן ‎ ודומיהם, ‎ היא‎ 
מקור ‎ האיום ‎ הראשי ‎ לסיכוי ‎ לשלום, ‎ לחירויות ‎ הדמוקרטיות,‎ 
למיעוט ‎ הלאומי ‎ הערבי, ‎ לעובדים, ‎ למובטלים, ‎ לנשים‎ 
ולצעירים. ‎ את ‎ מקור ‎ הסכנה ‎ לגלישה ‎ במדרון ‎ לעבר ‎ משטר‎ 
פאשיסטי ‎ יש ‎ לראות ‎ בה, ‎ ולא ‎ רק ‎ בגנרל ‎ יעלון‎ 
ובהתבטאויותיו ‎ נגד ‎ חופש ‎ הדיבור ‎ והדעה ‎ ובעד ‎ המשך‎ 
בלתי-מופרע ‎ של ‎ ההתנחלויות.‎ 

לכן ‎ צו ‎ השעה ‎ הוא ‎ כינון ‎ חזית ‎ שמאל ‎ רחבה ‎ והתייצבות‎ 
משותפת ‎ של ‎ כלל ‎ שוחרי ‎ השלום ‎ והדמוקרטיה, ‎ יהודים‎ 
וערבים, ‎ נגד ‎ ממשלת ‎ האסון ‎ הלאומי ‎ בראשות ‎ נתניהו.‎ 

תמר ‎ גו־דינסקי‎ 


זכויות ‎ אדם‎ /2‎ 


דו״ח ‎ של ‎ משרד ‎ הבריאות:‎ 

פחות ‎ רופאים, ‎ פחות ‎ אחיות‎ 

מאז ‎ שנת ‎ 2000, ‎ נרשמה ‎ ירידה ‎ של ‎ 8  אחוזים ‎ בשיעור‎ 
הרופאים ‎ יחסית ‎ לאוכלוסייה ‎ וירידה ‎ של ‎ 40  אחוזים ‎ בשיעור‎ 
האחיות ‎ -  כך ‎ עולה ‎ מדו״ח ‎ של ‎ משרד ‎ הבריאות ‎ בנושא ‎ כוח‎ 
אדם ‎ במקצועות ‎ הבריאות, ‎ שפורסם ‎ בשבוע ‎ שעבר.‎ 
שיעור ‎ אנשי ‎ הרפואה ‎ בישראל ‎ הוא ‎ 3.5  רופאים ‎ ו-5.9 ‎ אחיות‎ 
לאלף ‎ תושבים. ‎ בהשוואה ‎ למדינות ‎ העולם ‎ נמצא, ‎ כי ‎ שיעור‎ 
הרופאים ‎ יחסית ‎ לאוכלוסייה ‎ בישראל ‎ אמנם ‎ גבוה ‎ מהממוצע‎ 
באיחוד ‎ האירופי, ‎ אך ‎ נמוך ‎ לעומת ‎ מדינות ‎ כמו ‎ ספרד,‎ 
איטליה, ‎ גרמניה ‎ ורוסיה. ‎ לעומת ‎ זאת, ‎ שיעור ‎ האחיות‎ 
בישראל ‎ נמוך ‎ בהרבה ‎ מהממוצע ‎ באיחוד ‎ האירופי.‎ 

מדי ‎ שנה, ‎ מקבלים ‎ 600  איש ‎ רישיון ‎ עיסוק ‎ ברפואה,‎ 
כמחציתם ‎ -  בוגרי ‎ אוניברסיטאות ‎ בארץ. ‎ אולם ‎ בהשוואה‎ 
לשנות ‎ ה-90, ‎ חלה ‎ ירידה ‎ במספר ‎ הרופאים ‎ העולים. ‎ מאחר‎ 
שהכשרת ‎ רופא ‎ אורכת ‎ שבע ‎ שנים, ‎ טיפול ‎ בבעיה ‎ צריך‎ 
להתחיל ‎ מייד. ‎ הרי ‎ אם ‎ לא ‎ יחול ‎ שינוי ‎ במספר ‎ הרופאים‎ 
בשנים ‎ הקרובות, ‎ ייווצר ‎ מחסור ‎ ממשי ‎ ברופאים.‎ 

גם ‎ מספר ‎ המסיימות ‎ את ‎ בתי ‎ הספר ‎ לסיעוד ‎ יורד ‎ בשנים‎ 
האחרונות. ‎ בשנת ‎ 2008  היו ‎ בישראל ‎ 55,848  אחיות. ‎ 78 
אחוזים ‎ מהן ‎ מוסמכות ‎ והיתר ‎ -  מעשיות. ‎ בשנה ‎ החולפת‎ 
נוספו ‎ 1,108  אחיות ‎ חדשות, ‎ לעומת ‎ 1,837  אחיות ‎ שנוספו‎ 
בשנת ‎ 2000.‎ 

בהסתדרות ‎ הרפואית ‎ סבורים, ‎ שמשרד ‎ הבריאות ‎ אינו‎ 
עושה ‎ די, ‎ כדי ‎ למנוע ‎ מחסור ‎ ברופאים. ‎ לדעת ‎ הר״י, ‎ "נתוני‎ 
הדו״ח ‎ מדאיגים ‎ מאוד, ‎ והם ‎ מצביעים ‎ על ‎ פשיטת ‎ רגל ‎ של‎ 
המדינה ‎ בכל ‎ הקשור ‎ לכוח ‎ האדם ‎ הרפואי. ‎ בעוד ‎ שבמדינות‎ 
הוותיקות ‎ באיחוד ‎ האירופי, ‎ מצטרפים ‎ כל ‎ שנה ‎ תשעה‎ 
רופאים ‎ חדשים ‎ לכל ‎ 100,000  איש, ‎ הרי ‎ שבישראל ‎ מצטרפים‎ 
רק ‎ ארבעה. ‎ עקב ‎ המחסור ‎ הגובר ‎ ברופאים, ‎ צפויה ‎ פגיעה‎ 
קשה ‎ במערכת ‎ הבריאות ‎ הציבורית, ‎ בשל ‎ זליגת ‎ רופאים‎ 
לרפואה ‎ הפרטית ‎ המציעה ‎ תנאים ‎ משופרים ‎ לאין ‎ ערוך".‎ 

לדעת ‎ הר״י, ‎ "יש ‎ לגבש ‎ תוכנית ‎ חירום ‎ לאומית ‎ מידית,‎ 
שתפעל ‎ להכשרת ‎ מספר ‎ רב ‎ יותר ‎ של ‎ רופאים ‎ ולשיפור ‎ שכרם‎ 
ותנאי ‎ עבודתם ‎ של ‎ הרופאים, ‎ המועסקים ‎ במגזר ‎ הציבורי".‎ 

חד״ש ‎ בחיפה: ‎ ראש ‎ העיר ‎ אינו‎ 
מיישם ‎ את ‎ ההסכם ‎ הקואליציוני‎ 

פתחי ‎ פוראני, ‎ סגן ‎ ראש ‎ עיריית ‎ חיפה ‎ וחבר ‎ המועצה‎ 
בסיעת ‎ חד״ש, ‎ פרש ‎ מתפקידו ‎ מסיבות ‎ בריאות.‎ 

את ‎ מקומו ‎ של ‎ פוראני ‎ במועצת ‎ העיר ‎ תפס ‎ הישאם ‎ עבדו,‎ 
מהנדס ‎ מחשבים ‎ בהכשרתו ‎ ופעיל ‎ חברתי ‎ משכונת ‎ עבאס,‎ 
העובד ‎ כמורה ‎ בפקולטה ‎ למדעי ‎ המחשב ‎ בטכניון. ‎ עבדו‎ 
מצטרף ‎ לחברת ‎ המועצה ‎ הוותיקה ‎ מטעם ‎ חד״ש, ‎ עדנה‎ 
זרצקי-טולדנו. ‎ עבדו ‎ הוא ‎ גם ‎ מועמד ‎ הסיעה ‎ להחליף ‎ את‎ 
פוראני ‎ כסגן ‎ ראש ‎ העירייה. ‎ עבדו ‎ נמנה ‎ עם ‎ מקימי ‎ "פורום‎ 
שלום ‎ בחיפה", ‎ המקיים ‎ פעילויות ‎ לשלום ‎ ישראלי-פלסטיני.‎ 
עם ‎ כניסתו ‎ לתפקיד ‎ ציין ‎ הישאם ‎ עבדו, ‎ כי ‎ חד״ש ‎ נכנסה‎ 
לקואליציה ‎ העירונית ‎ על ‎ בסיס ‎ שורה ‎ של ‎ התחייבויות,‎ 
שמטרתן ‎ לשפר ‎ את ‎ התשתית ‎ הקיימת ‎ בבתי ‎ הספר ‎ ובגני‎ 
הילדים. ‎ אך ‎ יישום ‎ ההתחייבויות ‎ מתעכב. ‎ ההרכב ‎ המוצע‎ 
לוועדה ‎ לענייני ‎ החינוך ‎ הערבי, ‎ שבראשה ‎ עומד ‎ נציג ‎ חד״ש,‎ 
אינו ‎ כולל ‎ נציגים ‎ של ‎ ועדי ‎ הורים ‎ ואישי ‎ ציבור, ‎ ולכן ‎ אינו‎ 
עונה ‎ לצורך ‎ לקדם ‎ שינוי ‎ אמיתי ‎ במצב ‎ החינוך ‎ הערבי ‎ בעיר.‎ 


עדויות ‎ על ‎ מעצרי ‎ לילה‎ 
של ‎ פעילי ‎ מחאה ‎ בבלעין‎ 

מאז ‎ חודש ‎ יוני ‎ נכנסים ‎ כוחות ‎ צבא ‎ בשעות ‎ הלילה ‎ לכפר‎ 
בלעין, ‎ השוכן ‎ מערבית ‎ לרמאללה, ‎ ומבצעים ‎ מעצרים.‎ 
החיילים ‎ מגיעים ‎ עם ‎ נציגי ‎ השב״כ, ‎ כשבידיהם ‎ רשימות‎ 
שמיות, ‎ ועוצרים ‎ תושבים ‎ בחשד ‎ למעורבות ‎ בהפגנות‎ 
השבועיות, ‎ המתקיימות ‎ בכפר ‎ נגד ‎ בניית ‎ מכשול ‎ ההפרדה.‎ 

מעדויות ‎ שגבה ‎ ארגון ‎ זכויות ‎ האדם ‎ בצלם ‎ עולה, ‎ כי ‎ בחלק‎ 
מהמקרים ‎ אזקו ‎ החיילים ‎ את ‎ ידיהם ‎ של ‎ העצירים, ‎ כיסו ‎ את‎ 
עיניהם ‎ וגררו ‎ אותם ‎ אל ‎ מחוץ ‎ לכפר. ‎ שם ‎ הם ‎ נחקרו ‎ ורק ‎ לאחר‎ 
מכן ‎ הועברו ‎ למתקני ‎ מעצר. ‎ חלק ‎ מהעצירים ‎ מסרו, ‎ כי ‎ הוכו‎ 
בידי ‎ חיילים ‎ במהלך ‎ מעצרם.‎ 

מוחמד ‎ וגייה ‎ ברבאט, ‎ בן ‎ 21, ‎ מסר ‎ בעדותו ‎ לבצלם‎ : 

״ביום ‎ 1 7. 7.09  ,  בסביבות ‎ השעה ‎ 1.00  לפנ!ת ‎ בוקר‎ ,  הגיע!‎ 
חיילים ‎ רעולי ‎ פנים ‎ אל ‎ הבית‎ שלנו. ‎ הם ‎ הוציאו ‎ אותי ‎ מהבית.‎ 
חייל ‎ ביקש ‎ ממני ‎ את ‎ תעודת ‎ הזהות ‎ שלי ‎ ואמר ‎ לי ‎ לעמוד ‎ בצד.‎ 
אחרי ‎ שתי ‎ דקות, ‎ חייל ‎ קשר ‎ את ‎ הידיים ‎ שלי, ‎ כיסה ‎ את‎ 
העיניים ‎ שלי ‎ והעמיד ‎ אותי ‎ מאחורי ‎ הבית. ‎ החיילים ‎ התחילו‎ 
לערוך ‎ חיפוש ‎ בתוך ‎ הבית.‎ 

בעבור ‎ שלוש ‎ דקות ‎ הגיעו ‎ לבית ‎ במה ‎ אזרחים ‎ זרים‎ 
ופעילים ‎ מהכפר‎ ,  וניסו ‎ למנוע ‎ מהחיילים ‎ לעצור ‎ אותי‎ ,  אבל‎ 
הם ‎ לא ‎ הצליחו. ‎ שני ‎ חיילים ‎ גררו ‎ אותי ‎ בידיים ‎ ומשבו ‎ אותי‎ 
בין ‎ המטעים. ‎ התנגשתי ‎ בעשבים, ‎ בקוצים ‎ ובאבנים. ‎ מאחוריי‎ 
הלכו ‎ חיילים, ‎ שהרביצו ‎ בידיים ‎ שלהם ‎ ובקתות ‎ הרובים ‎ שלהם‎ 
על ‎ הרגליים, ‎ הבטן ‎ והראש. ‎ בל ‎ הדרך ‎ הרגשתי ‎ את ‎ האזיקים‎ 
ננעצים ‎ בידיים ‎ שלי. ‎ הם ‎ סחבו ‎ אותי ‎ בערך ‎ 500  מטר, ‎ עד‎ 
שהגענו ‎ לגדר ‎ ההפרדה.‎ 

משם ‎ לקחו ‎ אותי ‎ בביב ‎ צבאי ‎ למקום ‎ שאני ‎ לא ‎ מביר. ‎ באב‎ 
לי ‎ בגלל ‎ המכות ‎ שחטפתי. ‎ לא ‎ נתנו ‎ לי ‎ אובל ‎ או ‎ מים. ‎ השאירו‎ 
אותי ‎ לשבת ‎ בבה ‎ עד ‎ הצהריים. ‎ אחר ‎ בך ‎ העבירו ‎ אותי ‎ למחנה‎ 
עופר.‎ 

למחרת, ‎ ביום ‎ השני ‎ של ‎ המעצר, ‎ לקחו ‎ אותי ‎ לחקירה. ‎ אחד‎ 
החוקרים ‎ שאל ‎ אותי ‎ על ‎ הפעילות ‎ שלי ‎ בוועדה ‎ העממית ‎ נגד‎ 
הגדר. ‎ הוא ‎ אמר ‎ לי, ‎ שיש ‎ הודאות ‎ של ‎ אנשים ‎ אחרים ‎ לגבי‎ 
יידוי ‎ אבנים ‎ ולגבי ‎ השלכת ‎ רימוני ‎ גז, ‎ שהצבא ‎ זורק ‎ ולא‎ 
מתפוצצים. ‎ לא ‎ הודיתי ‎ בדברים ‎ המיוחסים ‎ לי‎ . 

ביום ‎ החמישי‎ ,  הם ‎ הביאו ‎ אותי ‎ לבית ‎ משפט ‎ והשופט ‎ הורה‎ 
לשחרר ‎ אותי‎ .  עדיין ‎ היו ‎ לי ‎ סימנים ‎ מהמכות ‎ שנתנו ‎ לי‎ ,  סימנים‎ 
מהאזיקים ‎ בידיים ‎ ושריטות‎ ברגליים".‎ 

ככל ‎ הידוע ‎ לבצלם, ‎ עד ‎ היום ‎ נעצרו ‎ 26  תושבים ‎ מבלעין,‎ 
בהם ‎ כאלה ‎ שנחשדו ‎ ביידוי ‎ אבנים ‎ וכאלה ‎ החשודים ‎ בארגון‎ 
ההפגנות. ‎ מכלל ‎ העצורים, ‎ שבעה ‎ שוחררו ‎ בערבות, ‎ בהם ‎ שני‎ 
אזרחים ‎ אמריקאים ‎ ואזרח ‎ ישראלי ‎ אחד. ‎ נגד ‎ חלק ‎ מהאנשים‎ 
שנעצרו ‎ הוגשו ‎ כבר ‎ כתבי ‎ אישום, ‎ בעיקר ‎ בגין ‎ יידוי ‎ אבנים‎ 
ופגיעה ‎ במכשול ‎ ההפרדה.‎ 

בין ‎ העצורים ‎ שניים ‎ מראשי ‎ הוועדה ‎ העממית ‎ של ‎ בלעין ‎ - 

אדיב ‎ אבו-רחמה ‎ ומוחמד ‎ חיטיב. ‎ כתבי ‎ האישום ‎ נגדם ‎ לא‎ 
כללו ‎ ראיות ‎ נגד ‎ אבו-רחמה ‎ וח׳טיב, ‎ אלא ‎ ייחסו ‎ להם ‎ עבירות‎ 
רק ‎ בשל ‎ חברותם ‎ בוועדה.‎ 

גל ‎ המעצרים ‎ האחרון ‎ מעורר ‎ חשד ‎ כבד, ‎ כי ‎ בכוונת ‎ הצבא‎ 
הישראלי ‎ להפסיק ‎ כל ‎ סוג ‎ של ‎ התנגדות ‎ לתוואי ‎ הגדר ‎ בכפר‎ 
בלעין. ‎ הצבא ‎ מתייג ‎ כבלתי ‎ חוקי ‎ כל ‎ סוג ‎ של ‎ מחאה ‎ נגד ‎ בניית‎ 
הגדר, ‎ גם ‎ אם ‎ אינו ‎ אלים, ‎ ומבחינת ‎ הצבא, ‎ דינם ‎ של‎ 
המשתתפים ‎ במחאה ‎ -  להיעצר.‎ 


ההר ‎ ההווה‎ /3‎ 


לימודים ‎ חינם ‎ וצדק ‎ חברתי‎ 

ילדיהם ‎ של ‎ עובדי ‎ הקבלן ‎ לא ‎ ישתחלו ‎ לאוניברסיטה ‎ בקלות.‎ 


מאת ‎ רויטל ‎ מדר‎ 

במדינת ‎ ישראל ‎ יש ‎ כבוד ‎ רב ‎ למסורת. ‎ כך ‎ למשל, ‎ לא ‎ יכול‎ 
להיות ‎ ששנת ‎ הלימודים ‎ של ‎ הקטנטנים ‎ לא ‎ תתחיל ‎ עם‎ 
שביתות ‎ (מוצדקות) ‎ של ‎ המורים. ‎ עם ‎ או ‎ בלי ‎ קשר ‎ למנהג‎ 
הזה, ‎ גם ‎ הלימודים ‎ הגבוהים ‎ של ‎ השנים ‎ האחרונות ‎ התאפיינו‎ 
בריבוי ‎ שביתות. ‎ בין ‎ האיומים ‎ על ‎ הגדלת ‎ שכר ‎ הלימוד‎ 
לפגיעה ‎ במשכורות ‎ של ‎ המרצים, ‎ המתרגלים ‎ והמורים ‎ מן‎ 
החוץ, ‎ וכמובן ‎ בצד ‎ קיצוץ ‎ מתמיד ‎ בשעות ‎ הלימוד ‎ ובמגוון‎ 
השיעורים, ‎ העתיד ‎ באמת ‎ לא ‎ נראה ‎ טוב. ‎ השביתות ‎ העוקבות‎ 
לא ‎ צריכות ‎ להצדיק ‎ את ‎ עצמן ‎ -  ככלות ‎ הכל, ‎ צריך ‎ להיות‎ 
עיוור ‎ כדי ‎ לא ‎ לראות ‎ את ‎ המצוקה ‎ של ‎ מערכת ‎ החינוך.‎ 

במציאות ‎ הקיימת, ‎ הניסיונות ‎ לקצץ ‎ נראים ‎ מכל ‎ כיוון.‎ 
הפעולה ‎ האחרונה ‎ הייתה, ‎ ככל ‎ הנראה, ‎ פיטורי ‎ עובדי‎ 
המלתחה ‎ בספרייה ‎ לטובת ‎ תאים ‎ בפיקדון ‎ ושירות ‎ עצמי. ‎ ברי‎ 
שהחיסכון ‎ של ‎ משכורות ‎ המינימום ‎ של ‎ עובדים ‎ אלה ‎ הולך‎ 
לעשות ‎ את ‎ ההבדל, ‎ ולהפוך ‎ את ‎ הספרייה ‎ לרלוונטית ‎ עבור‎ 
הסטודנטים ‎ -  כעת ‎ יהיה ‎ כסף ‎ לרכוש ‎ ספרים ‎ חדשים. ‎ לעומת‎ 
ההון ‎ שהאוניברסיטה ‎ תרוויח ‎ מפעולה ‎ זו, ‎ הפטור ‎ משכר‎ 
הלימוד, ‎ לו ‎ זכאים ‎ עובדי ‎ האוניברסיטה ‎ ובני ‎ משפחותיהם,‎ 
הוא ‎ טיפה ‎ בים. ‎ מה ‎ גם ‎ שאין ‎ חשוב ‎ יותר ‎ משימור ‎ הקשר‎ 
המשפחתי-גנטי ‎ של ‎ עובדי ‎ האוניברסיטה. ‎ במוסד ‎ עתיק ‎ יומין‎ 
כמו ‎ זה, ‎ אין ‎ שום ‎ סיבה ‎ שבעולם, ‎ שזכויות ‎ והטבות ‎ לא ‎ יעברו‎ 
מתוקף ‎ האילן ‎ המשפחתי, ‎ כאילו ‎ היו ‎ אלה ‎ זכויות ‎ אצילים.‎ 

אם ‎ מישהו ‎ נתקף ‎ חוסר ‎ הבנה ‎ בקריאת ‎ הפסקה ‎ האחרונה,‎ 
שלא ‎ יתפלא. ‎ בכל ‎ זאת, ‎ לא ‎ קל ‎ לבלוע ‎ את ‎ הגלולה ‎ המרה‎ 
הזאת, ‎ כשכולנו ‎ נושאים ‎ על ‎ גבינו ‎ הלוואות ‎ על ‎ גבי ‎ הלוואות‎ 
לתשלום ‎ שכר ‎ הלימוד. ‎ למרות ‎ הקושי, ‎ והאופי ‎ הכמעט ‎ דמיוני‎ 
של ‎ הזכות ‎ הזו, ‎ המציאות ‎ היא ‎ די ‎ פשוטה: ‎ אם ‎ אחד ‎ מהוריך‎ 
הוא ‎ בעל ‎ משרה ‎ קבועה ‎ באוניברסיטה, ‎ אתה ‎ זכאי ‎ ללמודים‎ 
בעלות ‎ 0  שקלים. ‎ בתחילת ‎ השנה ‎ תידרש ‎ לשלם ‎ כמה ‎ מאות‎ 
שקלים, ‎ אך ‎ הם ‎ יוחזרו ‎ אליך ‎ -  זה ‎ רק ‎ עניין ‎ בירוקרטי. ‎ אגב,‎ 
אם ‎ זה ‎ מצבך ‎ אתה ‎ יכול ‎ למשוך ‎ את ‎ לימודיך ‎ כמה ‎ שנים‎ 
שתרצה, ‎ האוניברסיטה ‎ גם ‎ לא ‎ תדרוש ‎ ממך ‎ לשלם ‎ עבור‎ 
גרירה. ‎ האוניברסיטה ‎ מאמינה, ‎ כנראה, ‎ שהגנים ‎ הסוציאליים‎ 
שלך ‎ מבטיחים ‎ את ‎ הצלחתך, ‎ ולכן ‎ היא ‎ מעדיפה ‎ להשקיע ‎ בך.‎ 

בחזרה ‎ לשביתות ‎ החוזרות ‎ והנשנות. ‎ מעניין ‎ שהנושא ‎ הזה‎ 
מעולם ‎ לא ‎ עלה ‎ על ‎ הפרק. ‎ ברי ‎ שעובדי ‎ האוניברסיטה ‎ עצמם‎ 
לא ‎ יפתחו ‎ את ‎ פיהם, ‎ וידרשו ‎ לשלם ‎ כעשרת ‎ אלפים ‎ שקלים‎ 
עבור ‎ כל ‎ שנת ‎ לימודים ‎ אקדמית ‎ של ‎ ילדיהם, ‎ אך ‎ העובדה‎ 
שאגודת ‎ הסטודנטים ‎ לא ‎ העלתה ‎ על ‎ דעתה ‎ את ‎ העניין ‎ הזה,‎ 
היא ‎ מוזרה ‎ למדי. ‎ גם ‎ משרד ‎ האוצר, ‎ שבוודאי ‎ מודע ‎ להסדר‎ 
זה, ‎ לא ‎ חשב ‎ אי ‎ פעם ‎ לפגוע ‎ בזכויותיהם ‎ של ‎ מי ‎ שחייהם ‎ די‎ 
מסודרים ‎ בין ‎ כה ‎ וכה.‎ 

למעשה, ‎ הדרך ‎ היחידה ‎ כנראה ‎ להבין ‎ את ‎ פשר ‎ השתיקה‎ 
הכוללת ‎ היא, ‎ שכולם ‎ חושבים ‎ שמן ‎ הראוי ‎ שילדי‎ 
הפרופסורים ‎ והמזכירות ‎ לא ‎ יתרמו ‎ את ‎ חלקם ‎ הכלכלי.‎ 
הפרופסורים ‎ עמלו ‎ שנים ‎ רבות ‎ על ‎ המשרה ‎ הזו, ‎ ואילו ‎ עובדי‎ 
המנהלה ‎ תרמו ‎ את ‎ שנותיהם ‎ הטובות ‎ ביותר ‎ לאוניברסיטה‎ 
והסטודנטים ‎ שלה. ‎ מה ‎ גם, ‎ שככל ‎ הנראה, ‎ מן ‎ הראוי ‎ לדאוג‎ 


שהאקדמאים ‎ הישראליים ‎ יגיעו ‎ מאותו ‎ חתך ‎ באוכלוסייה.‎ 
אחרת ‎ יכול ‎ להיות ‎ שיהיה ‎ להם ‎ משעמם ‎ בכנסים ‎ השונים‎ 
אליהם ‎ הם ‎ נדרשים ‎ להגיע.‎ 

ההבנה ‎ הזו ‎ יכולה ‎ גם ‎ לשמש ‎ הסבר ‎ מניח ‎ את ‎ הדעת‎ 
לשאלת ‎ עובדי ‎ הקבלן ‎ של ‎ האוניברסיטאות ‎ השונות. ‎ כמה‎ 
נעים ‎ ונוח ‎ להעסיק ‎ אנשים ‎ שעמם ‎ אתה ‎ לא ‎ מקיים ‎ יחסי ‎ עובד‎ 
מעביד, ‎ ולכן ‎ אתה ‎ לא ‎ חייב ‎ להם ‎ דבר. ‎ ילדיהם ‎ שלהם, ‎ והם‎ 
עצמם, ‎ לא ‎ ישתחלו ‎ לשערי ‎ האוניברסיטה ‎ בקלות. ‎ הם ‎ יצטרכו‎ 
לגור ‎ עם ‎ הוריהם ‎ במשך ‎ שנות ‎ הלימודים ‎ שלהם, ‎ לעבוד ‎ שעות‎ 
ארוכות ‎ ולסיים ‎ את ‎ התואר ‎ שלהם ‎ במכסת ‎ השנים ‎ הנדרשת.‎ 
ככלות ‎ הכל, ‎ הזמן ‎ שלהם ‎ תמיד ‎ ייחשב ‎ זמן ‎ נגרר.‎ 

פולמוס‎ 

מי ‎ צריך ‎ לשאת ‎ בהוצאה ‎ לשכר ‎ הלימוד?‎ 

האם ‎ השכלה ‎ היא ‎ סחורה ‎ או ‎ זכות ‎ בסיסית, ‎ השמורה ‎ לכל‎ 
אזרח? ‎ זו ‎ השאלה ‎ העיקרית, ‎ שצריכה ‎ לעמוד ‎ במרכז ‎ כל‎ 
חשיבה ‎ שמאלית-ביקורתית ‎ ביחס ‎ למצב ‎ באוניברסיטאות.‎ 
בעלי ‎ ההון ‎ וממשלתם ‎ סבורים, ‎ שהשכלה ‎ היא ‎ סחורה, ‎ וכמו‎ 
כל ‎ סחורה, ‎ רוכש ‎ אותה ‎ בעל ‎ האמצעים.‎ 

האוניברסיטאות ‎ והמכללות ‎ הציבוריות ‎ בישראל ‎ ניזונות‎ 
מתקציב ‎ המדינה, ‎ קרי: ‎ מכספי ‎ המסים ‎ של ‎ האזרחים.‎ 
ובישראל, ‎ האזרחים ‎ משלמים ‎ הרבה ‎ מסים, ‎ בייחוד ‎ עקיפים ‎ - 
שהם ‎ הרגרסיביים ‎ ביותר. ‎ הממשלה ‎ מנסה ‎ בשנים ‎ האחרונות‎ 
לצמצם ‎ את ‎ חלקה ‎ בחינוך ‎ ובהשכלה, ‎ לקצץ ‎ בתקציבים ‎ - 
לשחרר ‎ כספים ‎ לטובת ‎ ההון ‎ והכיבוש, ‎ ולהעביר ‎ נטל ‎ כספי‎ 
גדול ‎ יותר ‎ אל ‎ כתפי ‎ ההורים ‎ לילדים ‎ בגנים, ‎ בבתי ‎ ספר‎ 
היסודיים ‎ ובתיכונים; ‎ ואל ‎ כתפי ‎ ההורים ‎ והסטודנטים‎ 
במוסדות ‎ להשכלה ‎ גבוהה. ‎ כך, ‎ שכל ‎ מי ‎ שרוצה ‎ אוניברסיטה‎ 
דמוקרטית ‎ -  קרי: ‎ אוניברסיטה ‎ בה ‎ יהיה ‎ ייצוג ‎ לכל ‎ שכבות‎ 
העם ‎ ולאו ‎ דווקא ‎ לבעלי ‎ ההון, ‎ חייב ‎ לפעול ‎ לביטול ‎ שכר‎ 
הלימוד. ‎ שכר ‎ הלימוד ‎ מהווה ‎ מכשול ‎ אמיתי‎ (יחד ‎ עם ‎ כמה‎ 
משוכות ‎ מעמדיות ‎ נוספות, ‎ כגון ‎ מבחני ‎ הבגרות‎ 
והפסיכומטרי), ‎ העומד ‎ בפני ‎ רבבות ‎ צעירות ‎ הרוצים ‎ ללמוד.‎ 

באמצעות ‎ הסכמים ‎ קיבוציים, ‎ חלק ‎ מהמרצים ‎ (הבכירים,‎ 

כי ‎ לסגל ‎ הזוטר ‎ אין ‎ הטבות ‎ מהסוג ‎ הזה) ‎ ואלה ‎ מהעובדים‎ 
המועסקים ‎ באמצעות ‎ ההסכם ‎ הקיבוצי ‎ (כי ‎ אלפי ‎ עובדים‎ 
באוניברסיטאות ‎ מועסקים ‎ באמצעות ‎ חברות ‎ כוח ‎ אדם,‎ 
קבלנים, ‎ או ‎ במעמד ‎ ארעי ‎ במשך ‎ שנים ‎ רבות) ‎ -  השיגו ‎ זאת.‎ 
לכן ‎ עלינו ‎ לשאול ‎ את ‎ עצמנו: ‎ האם ‎ יש ‎ לבטל ‎ הטבה ‎ זו ‎ בהסכם‎ 
הקיבוצי, ‎ כך ‎ שרבבות ‎ סטודנטים ‎ נוספים ‎ יאלצו ‎ להוציא‎ 
סכומים ‎ ניכרים ‎ מכיסם ‎ כדי ‎ לרכוש ‎ (זו ‎ המילה: ‎ לרכוש)‎ 
השכלה ‎ גבוהה, ‎ או ‎ שיש ‎ לנהל ‎ מאבק ‎ למען ‎ הרחבת ‎ הזכות‎ 
הזאת ‎ של ‎ לימוד ‎ חינם ‎ לציבורי ‎ עובדים ‎ נוספים ‎ -  באמצעות‎ 
ההסכמים ‎ הקיבוציים, ‎ ולכלל ‎ הציבור ‎ -  באמצעות ‎ חקיקה.‎ 
התשובה ‎ היא ‎ ברורה‎ :  יש ‎ להרחיב ‎ זכות ‎ זו ‎ לכלל ‎ האוכלוסייה.‎ 

אפרים ‎ דויד■‎ 


מק״י ‎ בת ‎ 4/ 90 


שובתים ‎ נגד ‎ פיטורים‎ ,  מוכים ‎ ביד׳ ‎ שוטרים‎ 


מאת ‎ תמר ‎ גוזינסקי‎ 

1966  הייתה ‎ שנה ‎ של ‎ משבר ‎ כלכל■ ‎ שכונה‎ 
"המיתון". ‎ בשנה ‎ זו ‎ חלה, ‎ במקביל, ‎ עלייה ‎ תלולה ‎ במספר‎ 
המפוטרים, ‎ ירד ‎ הקף ‎ התוצר ‎ המקומי ‎ ועלו ‎ המחירים. ‎ ממשלת‎ 
אשכול ‎ הגיבה ‎ על ‎ המשבר ‎ הכלכלי ‎ בצמצום ‎ תקציב ‎ המדינה,‎ 
מצד ‎ אחד, ‎ ובהעלאה ‎ של ‎ מסים, ‎ מצד ‎ שני. ‎ התוצאה ‎ הייתה,‎ 
ששיעור ‎ האבטלה, ‎ שהיה ‎ 3.5%  מכוח ‎ העבודה ‎ ב-1965,‎ 
טיפס ‎ ועלה ‎ ל- 1 1.5%  ב-1966.‎ 

השילוב ‎ בין ‎ פיטורים ‎ ואבטלה ‎ לבין ‎ עליית ‎ מסים‎ 
והתייקרות ‎ -  עורר ‎ זעם ‎ חברתי ‎ רב. ‎ במפעלים ‎ רבים, ‎ בהם‎ 
הודיעו ‎ הבעלים ‎ על ‎ פיטורים, ‎ התארגנו ‎ הפועלים ‎ למערכה ‎ נגד‎ 
הפיטורים.‎ 

אך ‎ הפועלים, ‎ הנאבקים ‎ בפיטורים, ‎ היו ‎ צריכים ‎ להתמודד‎ 
לא ‎ רק ‎ עם ‎ הנהלת ‎ המפעל, ‎ אלא ‎ גם ‎ עם ‎ המשטרה ‎ וגם ‎ עם‎ 
הנהגת ‎ ההסתדרות, ‎ שכרגיל ‎ דאגה ‎ ל״שלום ‎ בית" ‎ עם‎ 
המעבידים.‎ 

מפעל ‎ הטקסטיל ‎ סלילי□ ‎ באזור‎ 

מפעל ‎ הטקסטיל ‎ סלילים ‎ באזור ‎ (חולון) ‎ היה ‎ בבעלות‎ 
המשביר ‎ המרכזי ‎ -  חברה ‎ של ‎ ההסתדרות ‎ הכללית.‎ 

במחצית ‎ מאי ‎ 1966, ‎ פתחו ‎ 350  פועלי ‎ המפעל ‎ סלילים‎ 
בשביתה ‎ נגד ‎ התוכנית ‎ לסגור ‎ את ‎ המטווייה ‎ ולפטר ‎ 110 
פועלים. ‎ במהלך ‎ השביתה ‎ הממושכת, ‎ יצאו ‎ הפועלים ‎ ב-28‎ 
ביוני ‎ להפגנה ‎ מול ‎ משרדי ‎ המשביר ‎ המרכזי‎ (הבעלים ‎ הישיר)‎ 
ומול ‎ בניין ‎ הוועד ‎ הפועל ‎ של ‎ ההסתדרות ‎ בתל-אביב, ‎ בעודם‎ 
זועקים‎ :  ״לחם, ‎ עבודה‎ !״. ‎ במקום ‎ ציפו ‎ להם ‎ שוטרים, ‎ שמנעו‎ 
את ‎ כניסתם ‎ לבניין.‎ 

ב-30 ‎ ביוני ‎ התארגנו ‎ הפועלים ‎ להפגנה ‎ נוספת ‎ מול ‎ הוועד‎ 
הפועל ‎ של ‎ ההסתדרות. ‎ גם ‎ הפעם ‎ הזמינה ‎ הנהגת ‎ ההסתדרות‎ 
את ‎ המשטרה, ‎ כדי ‎ למנוע ‎ מהשובתים ‎ להיכנס ‎ לבניין. ‎ אך‎ 
הפועלים, ‎ שבאו ‎ עם ‎ בני ‎ משפחותיהם, ‎ התעקשו ‎ להיכנס‎ 
לבניין. ‎ בתגובה, ‎ עשרות ‎ שוטרים ‎ תקפו ‎ את ‎ הפועלים ‎ באלות‎ 
והיכו ‎ אותם ‎ באכזריות. ‎ בין ‎ המוכים ‎ והפצועים ‎ היו ‎ גם ‎ פועלות‎ 
ונשי ‎ פועלים, ‎ וכן ‎ מזכיר ‎ הוועד ‎ יזיז. ‎ בתגובה ‎ להתנפלות‎ 
השוטרים, ‎ כמה ‎ פועלים ‎ יידו ‎ אבנים ‎ וניפצו ‎ שמשות ‎ בבניין‎ 
הוועד ‎ הפועל.‎ 

הנהגת ‎ ההסתדרות ‎ החליטה ‎ להתנקם ‎ בפועלים, ‎ ובעיקר‎ 
במארגני ‎ המאבק. ‎ כך ‎ הועמדו ‎ למשפט ‎ חברים ‎ הסתדרותי ‎ 11 
חברי ‎ ועד ‎ הפעולה ‎ של ‎ פועלי ‎ סלילים, ‎ שהואשמו ‎ בארגון‎ 
ההפגנה ‎ מול ‎ הוועד ‎ הפועל ‎ בתל-אביב. ‎ על ‎ 11  מנהיגי‎ 
הפועלים ‎ הוטל ‎ עונש ‎ כבד: ‎ הוצאה ‎ מההסתדרות ‎ לשנתיים.‎ 

באמצעות ‎ צעד ‎ נקמני ‎ זה, ‎ עלה ‎ בידי ‎ הנהגת ‎ ההסתדרות‎ 
לפגוע ‎ קשות ‎ בעובדים ‎ עצמם ‎ (מי ‎ שאיבד ‎ את ‎ חברותו‎ 
בהסתדרות ‎ איבד ‎ גם ‎ את ‎ חברותו ‎ בקופת ‎ חולים ‎ של‎ 
ההסתדרות) ‎ ובארגון ‎ האיגוד ‎ מקצועי.‎ 

באמצעות ‎ ביטול ‎ חברותם ‎ בוועד ‎ של ‎ פועלים, ‎ שהוכיחו ‎ את‎ 
הלוחמנות ‎ שלהם, ‎ עלה ‎ בידי ‎ ההסתדרות ‎ לדאוג ‎ לכך, ‎ שלוועד‎ 
ייבחרו ‎ במקומם ‎ פועלים ‎ שיקבלו ‎ את ‎ הנחיות ‎ ההסתדרות‎ 
לשמור ‎ על ‎ שקט ‎ תעשייתי.‎ 


מפעלי ‎ אילין ‎ למכוניות‎ 

אפרים ‎ אילץ ‎ היה ‎ ב-1966 ‎ הבעלים ‎ של ‎ שני ‎ מפעלים ‎ לייצור‎ 
מכוניות ‎ -  אחד ‎ בחיפה ‎ ואחד ‎ באשקלון. ‎ המפעל ‎ בחיפה‎ 
הוקם ‎ עוד ‎ ב-1950. ‎ המפעל ‎ באשקלון ‎ הוקם ‎ ב-1959, ‎ בעזרת‎ 
מענק ‎ ממשלתי ‎ של ‎ 12  מיליון ‎ לירות, ‎ ותוך ‎ הבטחה, ‎ שהוא‎ 
יעסיק ‎ בעתיד ‎ 900  פועלים.‎ 

בסוף ‎ 1965  הועסקו ‎ במפעל ‎ באשקלון ‎ 440  פועלים. ‎ במאי‎ 
1966, ‎ הודיעה ‎ הנהלת ‎ המפעל, ‎ כי ‎ היא ‎ עומדת ‎ לפטר ‎ 146 
פועלים. ‎ בתגובה ‎ הכריזו ‎ הפועלים ‎ שביתה. ‎ בזמן ‎ השביתה‎ 
הודיעה ‎ ההנהלה, ‎ כי ‎ היא ‎ תפטר ‎ עוד ‎ 160, ‎ ובמפעל ‎ יישארו ‎ רק‎ 
80  פועלים. ‎ הפועלים ‎ הבינו, ‎ כי ‎ המפעל ‎ עלול ‎ להיסגר ‎ בכלל,‎ 
והחריפו ‎ את ‎ מאבקם.‎ 

ההנהלה ‎ החליטה ‎ להפעיל ‎ את ‎ המפעל ‎ באמצעות ‎ מפירי‎ 
שביתה, ‎ ובחיפוי ‎ של ‎ כוחות ‎ משטרה ‎ גדולים, ‎ חידשה ‎ בו ‎ את‎ 
העבודה. ‎ בעימותים ‎ בין ‎ השוטרים ‎ לפועלים, ‎ נפצעו ‎ כמה‎ 
פועלים, ‎ וחמישה ‎ פועלים, ‎ וביניהם ‎ חברי ‎ ועד ‎ הפעולה,‎ 
נעצרו. ‎ הפועלים ‎ הכריזו ‎ שביתת ‎ רעב ‎ עד ‎ לשחרור ‎ העצורים.‎ 

עוצמת ‎ המאבק ‎ של ‎ הפועלים ‎ באילין ‎ אשקלון, ‎ אילצה ‎ את‎ 
שר ‎ המסחר ‎ והתעשייה ‎ דאז, ‎ חיים ‎ צדוק, ‎ להתייצב ‎ בפני‎ 
הפועלים ‎ ולהתחייב, ‎ כי ‎ המפעל ‎ יעסיק ‎ בעתיד ‎ מאות ‎ פועלים.‎ 
להבטחה ‎ זו ‎ לא ‎ היה ‎ כיסוי.‎ 

במקביל, ‎ פגע ‎ גל ‎ הפיטורים ‎ גם ‎ במפעל ‎ של ‎ אילץ ‎ בחיפה.‎ 
במאי ‎ 1966  הודיע ‎ הבעלים ‎ על ‎ פיטורים ‎ של ‎ 350  פועלים,‎ 
וציין ‎ כי ‎ עוד ‎ 220  פועלים ‎ צפויים ‎ לפיטורים ‎ בקרוב.‎ 

הסיעה ‎ בהסתדרות ‎ של ‎ המפלגה ‎ הקומוניסטית ‎ הישראלית‎ 
(שכונתה ‎ אז ‎ רק״ח) ‎ פרסמה ‎ ב-15 ‎ במאי ‎ 1966  כרוז ‎ לפועלי‎ 
מפעל ‎ אילץ ‎ בחיפה, ‎ שכותרתו: ‎ "רק ‎ במאבק ‎ מלוכד ‎ אפשר‎ 
לשמור ‎ על ‎ מקום ‎ עבודתכם ‎ -  מקור ‎ פרנסה ‎ למשפחותיכם".‎ 

בכרוז ‎ עצמו ‎ צוין, ‎ כי ‎ גל ‎ הפיטורים, ‎ השוטף ‎ את ‎ ישראל,‎ 
"הוא ‎ תוצאה ‎ של ‎ מדיניות ‎ הממשלה ‎ להאט ‎ את ‎ ד ,פעילות‎ 
הכלכלית ‎ ולייצור ‎ אבטלה. ‎ הממשלה ‎ והמעבידים ‎ רוצים‎ 
ליצור ‎ את ‎ התנאים ‎ הנוחים, ‎ שיאפשרו ‎ להם ‎ להוריד ‎ עוד ‎ יותר‎ 
את ‎ רמת ‎ החיים ‎ של ‎ העובדים ‎ ע״י ‎ הקפאת ‎ שכר‎ , יוקר ‎ ומסים,‎ 
וביטול ‎ הסכם ‎ תוספת ‎ היוקר‎ .  הם ‎ רוצים ‎ לפטר ‎ את ‎ 90  אלף‎ 
העובדים ‎ 'המיותרים,, ‎ שמועסקים ‎ במשק, ‎ לפי ‎ דבריו ‎ של‎ 
ספיר‎ ,  שר ‎ האוצר‎ ,  ולהגדיל ‎ בזה ‎ עוד ‎ יותר ‎ את ‎ רווחי ‎ בעלי‎ 
ההון.‎ 

זעקת ‎ האבטלה ‎ נשמעת ‎ כבר ‎ באשקלון, ‎ בדימונה ‎ וגם‎ 
בחיפה. ‎ פועלים ‎ נזרקו ‎ לרחוב ‎ ונשלל ‎ מהם ‎ מקור ‎ פרנסתם. ‎ לכן‎ 
לא ‎ מקרה ‎ הוא, ‎ שהפועלים ‎ נאבקים ‎ נגד ‎ הפיטורים ‎ ולמען‎ 
שמירת ‎ מקום ‎ עבודתם״‎ . 

הכרוז ‎ מסתיים ‎ בקריאה‎ .•"חברים ‎ פועלים, ‎ הלקח ‎ הוא, ‎ אם‎ 
לא ‎ תאבקו ‎ נגד ‎ הפיטורים, ‎ תהיו ‎ קורבן ‎ של ‎ מדיניות ‎ הממשלה‎ 
ותפסידו ‎ את ‎ מקום ‎ עבודתכם. ‎ החזירו ‎ את ‎ הודעות ‎ הפיטורים‎ 
כשתקבלו ‎ אותן. ‎ קיימו ‎ אסיפה ‎ כללית ‎ במפעל. ‎ דרשו ‎ מהוועד‎ 
לנהל ‎ את ‎ מאבקכם. ‎ שלחו ‎ משלחות ‎ להסתדרות ‎ ולכנסת‎ 
בתביעה ‎ להבטיח ‎ את ‎ מקום ‎ עבודתכם ‎ ולהפסיק ‎ יבוא‎ 
מכוניות. ‎ חברים, ‎ אל ‎ תשבו ‎ בחיבוק ‎ ידיים".‎ 


חינוד ‎ וחבר ‎ ה /5‎ 


האוצר ‎ מתכנן ‎ הפרטה ‎ של‎ 
תוכנית ‎ פר״ח‎ 
במוסדות ‎ להשכלה ‎ גבוהה‎ 

האוצר ‎ מתארגן ‎ להפריט ‎ את ‎ תוכנית ‎ פר״ח, ‎ הפועלת ‎ מזה‎ 
עשרות ‎ שנים ‎ במוסדות ‎ להשכלה ‎ גבוהה. ‎ ההפרטה ‎ תעשה‎ 
באמצעות ‎ פרסום ‎ "מכרז" ‎ למתן ‎ שירותים.‎ 

במסגרת ‎ פרויקט ‎ פר״ח, ‎ זוכים ‎ כ-26 ‎ אלף ‎ סטודנטים‎ 
למלגה ‎ של ‎ 4,500  שקל ‎ בשנה. ‎ היקף ‎ המלגות ‎ הכולל ‎ של‎ 
הפרויקט, ‎ המטפל ‎ בכ-60 ‎ אלף ‎ ילדים ‎ ובני ‎ נוער ‎ בכ-1,200‎ 
מוסדות ‎ חינוך, ‎ נאמד ‎ בכ-140 ‎ מיליון ‎ שקל ‎ בשנה.‎ 

תוכנית ‎ ההפרטה ‎ של ‎ פר״ח ‎ מעוררת ‎ חשש ‎ רב ‎ בקרב ‎ ראשי‎ 
הפרויקט. ‎ לדבריהם, ‎ שנת ‎ הלימודים ‎ הקרובה ‎ עלולה ‎ להיות‎ 
האחרונה ‎ של ‎ הפרויקט ‎ במתכונתו ‎ הנוכחית. ‎ העברת ‎ פר״ח‎ 
לידיים ‎ פרטיות ‎ והפיכתו ‎ לעסק ‎ כלכלי ‎ עלולות ‎ לגרום,‎ 
להערכתם, ‎ לביטול ‎ מלגות ‎ הסטודנטים.‎ 

"עומדים ‎ לגזום ‎ אותנו. ‎ ההפרטה ‎ עלולה ‎ לשנות ‎ את ‎ כל‎ 
הפרויקט ‎ ולהרוס ‎ אותו״ ‎ -  אמר ‎ מנהל ‎ פר״ח, ‎ עמוס ‎ כרמלי,‎ 
הנמנה ‎ עם ‎ מייסדי ‎ הפרויקט ‎ לפני ‎ כ-30 ‎ שנה, ‎ והוסיף‎ :  "מדובר‎ 
במפעל ‎ חיים, ‎ העלול ‎ לרדת ‎ לטמיון ‎ רק ‎ בגלל ‎ שמישהו ‎ יציע‎ 
מחיר ‎ נמוך ‎ יותר ‎ עבור ‎ השירות, ‎ שאנחנו ‎ מספקים ‎ בהצלחה‎ 
רבה ‎ כבר ‎ עשרות ‎ שנים". ‎ לדברי ‎ כרמלי, ‎ במהלך ‎ "תקופת‎ 
הדמדומים" ‎ שבין ‎ הממשלה ‎ הקודמת ‎ לנוכחית, ‎ הצליח‎ 
האוצר ‎ לכופף ‎ את ‎ ידי ‎ משרד ‎ החינוך ‎ וקיבל ‎ ממנו ‎ התחייבות‎ 
לפרסם ‎ מכרז ‎ לגבי ‎ הפעלת ‎ תוכנית ‎ פר״ח.‎ 

צעירים, ‎ מוכשרים ‎ ־  ומובטלים‎ 

מנתונים ‎ המתפרסמים ‎ בימים ‎ אלו, ‎ עולה ‎ כי ‎ מספר‎ 
המובטלים ‎ בבריטניה ‎ הגיע ‎ ל-2.4 ‎ מיליון, ‎ כאשר ‎ כמעט‎ 
מיליון ‎ מתוכם ‎ הם ‎ צעירים ‎ מתחת ‎ לגיל ‎ 25. ‎ מדובר ‎ בחמישית‎ 
מכלל ‎ הצעירים ‎ בגילים ‎ 18-24  בבריטניה.‎ 

למעגל ‎ האבטלה ‎ נוספו ‎ בשנה ‎ האחרונה ‎ 800,000  מחוסרי‎ 
עבודה, ‎ מענפים ‎ שונים ‎ של ‎ המשק ‎ ־  החל ‎ מבנייה ‎ וכלה‎ 
בבנקאות. ‎ יתר ‎ על ‎ כן, ‎ כלכלנים ‎ מזהירים, ‎ כי ‎ גם ‎ המגזר‎ 
הציבורי, ‎ שבעבר ‎ נחשב ‎ ׳חסין׳ ‎ למיתון, ‎ יתחיל ‎ בקרוב ‎ לקצץ‎ 
במשרות. ‎ לפי ‎ הערכותיהם, ‎ מספר ‎ המובטלים ‎ בבריטניה ‎ יטפס‎ 
ויגיע ‎ ל-3 ‎ מיליון ‎ עד ‎ מאי ‎ 2010.‎ 

המשרד ‎ הלאומי ‎ לסטטיסטיקה ‎ פירסם ‎ לאחרונה ‎ נתונים‎ 
אודות ‎ מצב ‎ שוק ‎ העבודה ‎ בבריטניה, ‎ שעוזרים ‎ להשלים ‎ את‎ 
התמונה. ‎ מסתבר, ‎ כי ‎ לא ‎ בהכרח ‎ שפר ‎ מזלם ‎ של ‎ אלה ‎ שמצאו‎ 
עבודה, ‎ שכן ‎ מתוכם, ‎ יש ‎ כמיליון ‎ עובדים, ‎ המועסקים‎ 
במשרות ‎ חלקיות ‎ בעודם ‎ מחפשים ‎ משרה ‎ מלאה, ‎ ועוד ‎ כחצי‎ 
מיליון ‎ המועסקים ‎ במשרות ‎ המוגדרות ‎ ׳זמניות׳. ‎ מכאן,‎ 
שנתוני ‎ האבטלה ‎ הרשמיים ‎ ממעיטים ‎ בהיקפה ‎ האמיתי ‎ של‎ 
בעיית ‎ האבטלה.‎ 

אותם ‎ צעירים ‎ בבריטניה ‎ המסיימים ‎ את ‎ לימודיהם‎ 
התיכוניים ‎ ומתכננים ‎ להירשם ‎ למוסדות ‎ להשכלה ‎ גבוהה,‎ 
עלולים ‎ להתקשות ‎ לעשות ‎ כן. ‎ 60,000  מבין ‎ המסיימים ‎ השנה‎ 
את ‎ לימודיהם ‎ בתיכון, ‎ יידחו ‎ בידי ‎ האוניברסיטאות ‎ בשל‎ 
היעדר ‎ מקום. ‎ מציאות ‎ זו ‎ מקוממת ‎ במיוחד ‎ לאחר ‎ שב-1997,‎ 
עלתה ‎ לשלטון ‎ מפלגת ‎ הלייבור, ‎ כשהיא ‎ מנופפת ‎ בסיסמא‎ 
"חינוך, ‎ חינוך, ‎ חינוך", ‎ שנטבעה ‎ בידי... ‎ גורדון ‎ בראון,‎ 
המכהן ‎ כיום ‎ כראש ‎ ממשלת ‎ בריטניה.‎ 

(לפי ‎ "אינדיפנדנט")‎ 


להצלת ‎ החינוך ‎ הערבי ‎ ברמלה‎ 

לפני ‎ שלוש ‎ שנים ‎ קיבל ‎ משרד ‎ החינוך ‎ החלטה ‎ מוטעית,‎ 
וזאת ‎ בלי ‎ לשאול ‎ ולברר ‎ עם ‎ האוכלוסייה ‎ הערבית ‎ ברמלה ‎ מה‎ 
דעתה. ‎ החלטה ‎ זו ‎ גרמה ‎ לניתוק ‎ החינוך ‎ הערבי ‎ בעיר ‎ רמלה‎ 
מהחינוך ‎ הערבי ‎ המחוזי. ‎ לבקשת ‎ ראש ‎ העיר ‎ רמלה, ‎ מינו‎ 
מפקחת ‎ יהודיה ‎ על ‎ בתי ‎ הספר ‎ הערביים ‎ ברמלה. ‎ התירוץ‎ 
לצעד ‎ זה ‎ -  הכוונה ‎ לשפר ‎ את ‎ המצב ‎ בחינוך ‎ הערבי. ‎ אך‎ 
בפועל, ‎ המטרה ‎ האמיתית ‎ היא ‎ לנתק ‎ את ‎ ערביי ‎ רמלה ‎ מזהותם‎ 
הלאומית ‎ ומזכותם ‎ לקבל ‎ חינוך ‎ המתאים ‎ לזהותם ‎ הערבית.‎ 

נוסף ‎ לניתוק ‎ ממערכת ‎ החינו ‎ הערבי, ‎ סובל ‎ החינוך ‎ הערבי‎ 
ברמלה ‎ בשלוש ‎ השנים ‎ האחרונות ‎ מקיצוצים ‎ בשעות ‎ לימוד.‎ 
אפילו ‎ כיתה ‎ חדשה ‎ אחת ‎ לא ‎ נפתחה, ‎ ואפילו ‎ שקל ‎ אחד‎ 
ממיליוני ‎ השקלים ‎ של ‎ תקציב ‎ הפרויקט ‎ העירוני ‎ "עיר ‎ ללא‎ 
אלימות" ‎ לא ‎ נכנס ‎ לתקציב ‎ בית ‎ ספר ‎ ערבי ‎ ברמלה. ‎ נוסף ‎ לכך,‎ 
הופסקה ‎ ברמלה ‎ תוכנית ‎ החומש, ‎ המיועדת ‎ למגזר ‎ הערבי,‎ 
והתקציב ‎ הועבר ‎ לבית ‎ ספר ‎ יהודי, ‎ אשר ‎ לומדים ‎ בו ‎ כמה‎ 
ילדים ‎ ערבים.‎ 

כתוצאה ‎ ממהלכים ‎ אלה, ‎ חלה ‎ ירידה ‎ במוטיבציה ‎ אצל‎ 
המורים ‎ הערבים, ‎ שאינם ‎ מקבלים ‎ מענה ‎ לבעיות ‎ שבהן ‎ הם‎ 
נתקלים ‎ בבית ‎ הספר. ‎ כן ‎ חלו ‎ ירידה ‎ ניכרת ‎ בהישגי ‎ התלמידים‎ 
ועליה ‎ משמעותית ‎ במקרי ‎ האלימות ‎ בבתי ‎ הספר ‎ הערביים‎ 
ברמלה.‎ 

ועם ‎ לא ‎ די ‎ בכך, ‎ המפקחת ‎ גבריאלה ‎ מינתה ‎ מדריכות‎ 
יהודיות, ‎ שאינן ‎ מודעות ‎ לתוכניות ‎ הלימוד ‎ במגזר ‎ הערבי.‎ 
המדריכה ‎ לשפה ‎ הערבית ‎ אפילו ‎ אינה ‎ דוברת ‎ את ‎ השפה‎ 
הערבית. ‎ המפקחת ‎ גם ‎ מחייבת ‎ את ‎ המנהלים ‎ לתת ‎ למדריכות‎ 
שעות ‎ מהתקן ‎ של ‎ ביה״ס ‎ לשעות ‎ תפקיד, ‎ וזו ‎ בהחלט ‎ עבירה‎ 
לפי ‎ חוזר ‎ מנכ״ל.‎ 

על ‎ מנת ‎ להחזיר ‎ את ‎ הזהות ‎ הערבית ‎ לבתי ‎ הספר ‎ הערביים‎ 
בעיר ‎ רמלה, ‎ ועל ‎ מנת ‎ לא ‎ לנתק ‎ אותו ‎ מכלל ‎ החינוך ‎ הערבי‎ 
בארץ ‎ ומההדרכה ‎ ומהתוכניות ‎ שנועדו ‎ לו, ‎ אנא ‎ חתמו ‎ ועיזרו‎ 
לשנות ‎ את ‎ החינוך ‎ הערבי ‎ ברמלה: ‎ להחזירו ‎ לפיקוח‎ 
הערבי ‎ ולהפסיק ‎ להפר ‎ את ‎ זכות ‎ הילדים ‎ לחינוך ‎ טוב ‎ ומתאים.‎ 
לחתימה ‎ על ‎ העצומה:‎ 

רק ‎ שליש ‎ מהתלמידים ‎ הערבים‎ 
זכאים ‎ לתעודת ‎ בגרות‎ 

דו״ח ‎ תוצאות ‎ בחינות ‎ הבגרות, ‎ שפורסם ‎ בשבוע ‎ שעבר,‎ 
מציב ‎ תמרור ‎ אזהרה ‎ לרמת ‎ ההשכלה ‎ בישראל.‎ 

מנתוני ‎ הדוח ‎ עולה, ‎ כי ‎ הפערים ‎ על ‎ בסיס ‎ מעמדי ‎ ולאומי‎ 
הולכים ‎ ומחריפים, ‎ וכי ‎ האזרחים ‎ הערבים ‎ נותרו ‎ הרחק ‎ מאחור‎ 
ברמת ‎ הזכאות ‎ לבגרות. ‎ הזכאות ‎ הממוצעת ‎ לבגרות ‎ לשנת‎ 
תשס״ח ‎ עומדת ‎ על ‎ 44.4%  בלבד ‎ מקבוצת ‎ הגיל ‎ -  ירידה ‎ של‎ 
שתי ‎ נקודות ‎ אחוז ‎ בהשוואה ‎ לתוצאות ‎ בשנה ‎ הקודמת.‎ 

במגזר ‎ הערבי, ‎ ממוצע ‎ הזכאות ‎ לבגרות ‎ הוא ‎ נמוך ‎ במיוחד:‎ 
31.9%  בלבד ‎ מקבוצת ‎ הגיל. ‎ בכל ‎ עשרים ‎ היישובים ‎ בתחתית‎ 
הרשימה ‎ של ‎ הזכאות ‎ לבגרות ‎ רוב ‎ התושבים ‎ עניים, ‎ והן‎ 
רשויות ‎ ערביות ‎ או ‎ ערים ‎ חרדיות.‎ 

הסיבה ‎ לפערים ‎ הגדולים ‎ בזכאות ‎ לבגרות: ‎ בערים‎ 
וביישובים ‎ המבוססים ‎ ישנה ‎ השקעה ‎ גבוהה ‎ יותר ‎ של ‎ הרשות‎ 
המקומית, ‎ נגבים ‎ תשלומי ‎ ההורים, ‎ וההורים ‎ עצמם ‎ משקיעים‎ 
כספים ‎ פרטיים ‎ בקידום ‎ החינוך ‎ של ‎ ילדיהם ‎ באמצעות ‎ חוגים‎ 
ושיעורים ‎ פרטיים.‎ 


הכבאים ‎ מוחי□ ‎ על ‎ קיצוצים‎ 


ארגון ‎ הכבאים ‎ הארצי ‎ פתח ‎ בשבוע ‎ שעבר ‎ במאבק ‎ נגד‎ 
המחסור ‎ בכוח ‎ אדם ‎ והקיצוץ ‎ בתקציב ‎ מערך ‎ הכבאות. ‎ כבאי‎ 
ישראל ‎ עומדים ‎ בצמתים ‎ מרכזיים ‎ בארץ ‎ ומחלקים ‎ לאזרחים‎ 
כרוזים, ‎ במטרה ‎ להעלות ‎ את ‎ מודעות ‎ הציבור ‎ למצבם. ‎ הארגון‎ 
דורש ‎ ממשרד ‎ האוצר ‎ להוציא ‎ לפועל ‎ את ‎ ההחלטה ‎ בדבר‎ 
הוספת ‎ 250  תקנים ‎ חדשים ‎ למערך ‎ הכבאות.‎ 

המחסור ‎ בכבאים ‎ בולט, ‎ כאשר ‎ עושים ‎ השוואה‎ 
בינלאומית: ‎ התקן ‎ הבינלאומי ‎ קובע, ‎ כי ‎ כבאי ‎ אחד ‎ אמור‎ 
לעמוד ‎ לרשות ‎ כל ‎ אלף ‎ תושבים. ‎ בישראל, ‎ לעומת ‎ זאת,‎ 
פועלים ‎ 700  כבאים ‎ בלבד, ‎ שהם ‎ כבאי ‎ אחד ‎ ל-10,000‎ 
תושבים. ‎ כתוצאה ‎ מהמחסור, ‎ בכמה ‎ ערים ‎ נמצא ‎ כבאי ‎ אחד‎ 
בלבד ‎ במשמרת ‎ בתחנה, ‎ ואילו ‎ בערים ‎ אחרות, ‎ כמו ‎ רעננה‎ 
ויבנה, ‎ לא ‎ קיימת ‎ כלל ‎ תחנת ‎ כיבוי ‎ אש.‎ 

■ואב ‎ גדסי, ‎ יו״ר ‎ ארגון ‎ הכבאים ‎ הארצי, ‎ מסר, ‎ כי ‎ "אם‎ 
משרד ‎ האוצר ‎ לא ‎ ייענה ‎ לדרישתנו, ‎ אנו ‎ נחריף ‎ את ‎ המאבק‎ 
ולא ‎ נתייצב ‎ לאירועים ‎ מרכזיים ‎ תחת ‎ כיפת ‎ השמיים". ‎ גדסי‎ 
הוסיף, ‎ כי ‎ הקיצוץ ‎ בגובה ‎ של ‎ 20%  בתקציב ‎ מערך ‎ הכבאות‎ 
מעכב ‎ רכישת ‎ ציוד ‎ חדש. ‎ זאת, ‎ שעה ‎ שבתחנות ‎ כבאות ‎ רבות‎ 
בארץ ‎ קיים ‎ ציוד ‎ מיושן, ‎ שיוצר ‎ עוד ‎ בשנות ‎ ה-70.‎ 

העובדים ‎ בכללית ‎ רפואה ‎ משלימה‎ 
יצאו ‎ להפגין‎ 

הארגון ‎ "כוח ‎ לעובדים" ‎ הכריז ‎ בשבוע ‎ שעבר ‎ על ‎ סכסוך‎ 
עבודה ‎ ברשת ‎ "כללית ‎ רפואה ‎ משלימה", ‎ השייכת ‎ לקופת‎ 
החולים ‎ הכללית. ‎ זו ‎ הרשת ‎ הגדולה ‎ בתחומה, ‎ המפעילה ‎ מעל‎ 
40  מרפאות ‎ ברחבי ‎ הארץ.‎ 

סכסוך ‎ העבודה ‎ ברשת ‎ כללית ‎ רפואה ‎ משלימה ‎ הוכרז‎ 
לאחר ‎ שהנהלת ‎ ׳ש.ל.ה׳, ‎ חברה-בת ‎ של ‎ קופ״ח ‎ כללית,‎ 
שבאמצעותה ‎ פועלת ‎ הרשת, ‎ סירבה ‎ להכיר ‎ ב״כוח ‎ לעובדים"‎ 
כארגון ‎ היציג ‎ של ‎ העובדים. ‎ בהנהלה ‎ טוענים, ‎ כי ‎ אין ‎ לראות‎ 
ב״כללית ‎ רפואה ‎ משלימה" ‎ יחידת ‎ מיקוח ‎ נפרדת, ‎ וכי‎ 
התאגדות ‎ עובדים ‎ מוכרת ‎ צריכה ‎ לבוא ‎ לא ‎ רק ‎ מקרב ‎ 950 
עובדי ‎ כללית ‎ רפואה ‎ משלימה, ‎ אלא ‎ מקרב ‎ כלל ‎ 3,000  עובדי‎ 
ש.ל.ה, ‎ הכוללים ‎ גם ‎ את ‎ רשת ‎ מרפאות ‎ כללית ‎ אסתטיקה‎ 
ורשת ‎ מרפאות ‎ השיניים ‎ כללית ‎ סמייל.‎ 

בעקבות ‎ סירובו ‎ של ‎ עוזי ‎ הלפרין, ‎ מנכ״ל ‎ ש.ל.ה, ‎ לנהל‎ 
מו״מ ‎ קיבוצי ‎ עם ‎ הנציגות ‎ הנבחרת, ‎ החליטו ‎ העובדים ‎ לקיים‎ 
הפגנה ‎ ב-23 ‎ באוגוסט ‎ בכניסה ‎ לבניין ‎ הנהלת ‎ ש.ל.ה ‎ בת״א.‎ 

לתמי, ‎ אמיר, ‎ איתן ‎ וכל ‎ בני ‎ המשפחה‎ 

איתכם ‎ בצערכם ‎ העמוק ‎ על ‎ מות ‎ האם‎ 

אסתר ‎ קצב‎ 

ידידת ‎ אמת ‎ של ‎ המפלגה, ‎ שוחרת ‎ שלום ‎ ואחווה.‎ 

חברי ‎ סניף ‎ רמת-גן־גבעת״ם ‎ של ‎ מק״י‎ 
חברי ‎ סניף ‎ תל-אביב ‎ של ‎ מק״י‎ 


להקים ‎ קואופרטיב ‎ בתדיראן ‎ עפולה‎ 

"עובדי ‎ מפעל ‎ המזגנים ‎ תדיראן ‎ בעפולה ‎ צריכים ‎ לעשות‎ 
שימוש ‎ בכספי ‎ קרן ‎ הצמיחה ‎ של ‎ ההסתדרות, ‎ להשתלט ‎ על‎ 
המפעל ‎ ולהקים ‎ קואופרטיב״ ‎ -  כך ‎ אמר ‎ אחד ‎ מראשי ‎ מק״י,‎ 
בנימין ‎ גונן, ‎ לשעבר ‎ חבר ‎ הנהגת ‎ ההסתדרות, ‎ בתום ‎ ישיבה‎ 
שקיים ‎ בשבוע ‎ שעבר ‎ עם ‎ ועד ‎ עובדי ‎ מפעל ‎ תדיראן ‎ בעפולה,‎ 
שבעליו ‎ האמריקאים ‎ החליטו ‎ להעבירו ‎ לסין.‎ 

במהלך ‎ הישיבה, ‎ האיץ ‎ גונן ‎ בעובדים ‎ לצאת ‎ למאבק:‎ 
"הייצור ‎ במפעל ‎ ׳עוף ‎ העמק׳ ‎ התחדש ‎ לאחר ‎ חצי ‎ שנה ‎ של‎ 
מאבק. ‎ אין ‎ שום ‎ סיבה, ‎ שלא ‎ לפתוח ‎ במאבק ‎ עיקש ‎ למען ‎ עתיד‎ 
מקום ‎ עבודה ‎ גדול ‎ בעפולה, ‎ שאין ‎ בו ‎ מקומות ‎ עבודה‎ 
חלופיים ‎ למפוטרים". ‎ בניגוד ‎ להצהרות ‎ משרד ‎ התמ״ת‎ 
והעירייה, ‎ אין ‎ בנמצא ‎ מקומות ‎ עבודה ‎ בעיר ‎ -  בייחוד ‎ עבור‎ 
עובדים ‎ בעלי ‎ ותק ‎ של ‎ עשרות ‎ שנים.‎ 

גונן ‎ מתח ‎ ביקורת ‎ על ‎ "שוויון ‎ הנפש ‎ של ‎ ההסתדרות ‎ נוכח‎ 
סגירתו ‎ הצפויה ‎ של ‎ מפעל, ‎ המפרנס ‎ 350  עובדים ‎ ובני‎ 
משפחותיהם". ‎ חברי ‎ הוועד ‎ התלוננו ‎ בפני ‎ גונן ‎ על ‎ חוסר‎ 
המעש ‎ של ‎ הנהגת ‎ ההסתדרות ‎ ועל ‎ החשש ‎ מפני ‎ הבאות.‎ 

עובדי ‎ התחבורה ‎ הציבורית ‎ בקהיר‎ 
פתחו ‎ בשביתה‎ 

ב-18.8 ‎ החלה ‎ בקהיר ‎ שביתתם ‎ של ‎ יותר ‎ מ-10 ‎ אלפים‎ 
עובדי ‎ התחבורה ‎ הציבורית, ‎ ובהם ‎ נהגים, ‎ כרטיסנים ‎ ופקידים.‎ 
השביתה ‎ הוכרזה ‎ במחאה ‎ על ‎ יחס ‎ ההנהלה ‎ לנהגים, ‎ אשר‎ 
"נקנסים" ‎ בסכומים ‎ גבוהים ‎ בגלל ‎ עבירות ‎ שלכאורה ‎ הם‎ 
מבצעים. ‎ עוד ‎ דורשים ‎ העובדים ‎ תוספות ‎ שכר ‎ ופרמיות, ‎ שכן‎ 
הם ‎ לא ‎ קיבלו ‎ תוספות ‎ שכר ‎ מאז ‎ 1984. ‎ זאת ‎ שעה ‎ שעובדי‎ 
העיריות, ‎ עובדי ‎ הרכבת ‎ והמורים ‎ זכו ‎ בתוספות ‎ שכר.‎ 

מכללת ‎ הגדה ‎ השמאלית‎ 

אחד ‎ העם ‎ 70, ‎ ת״א‎ 

קורס ‎ חדש ‎ בן ‎ שלושה ‎ מפגשים‎ 

מהגרי ‎ עבודה, ‎ גלובליזציה‎ 
וקפיטליזם‎ 

בהנחייתו ‎ של ‎ ד״ר ‎ אפרים ‎ דויד׳‎ 

יתקיים ‎ ברציפות ‎ בימי ‎ ה׳ ‎ בשעה ‎ 20.00.‎ 

שיעור ‎ הפתיחה ‎ -  3  בספטמבר.‎ 

התשלום ‎ עבור ‎ הקורס‎ : 70  ₪  ;  עבור ‎ הרצאה ‎ בודדת ‎ -  25  ₪.‎ 
פרטים ‎ נוספים: ‎ 5201416-050 

קורס ‎ לערבית ‎ מדוברת ‎ למתחילים‎ 

עם ‎ המורה ‎ יוסף ‎ עספור‎ 

יתקיים ‎ בימי ‎ א׳ ‎ בשעה ‎ 20.00. ‎ פתיחת ‎ הקורס ‎ -  6  בספטמבר.‎ 
פרטים ‎ והרשמה ‎ 2501662-054 

